ai4bharat/Pralekha huggingface dataset:
ਪੇਂਡੂ ਵਿਕਾਸ ਮੰਤਰਾਲਾ
ਕੈਬਨਿਟ ਨੇ ਪ੍ਰਧਾਨ ਮੰਤਰੀ ਆਵਾਸ ਯੋਜਨਾ - ਗ੍ਰਾਮੀਣ  ਨੂੰ ਮਾਰਚ 2021 ਤੋਂ ਬਾਅਦ ਮਾਰਚ 2024 ਤੱਕ ਜਾਰੀ ਰੱਖਣ ਨੂੰ ਪ੍ਰਵਾਨਗੀ ਦਿੱਤੀ
ਇਸ ਨਾਲ ਗ੍ਰਾਮੀਣ ਖੇਤਰਾਂ ਵਿੱਚ ਸਾਰਿਆਂ ਲਈ ਰਿਹਾਇਸ਼ ਸੁਨਿਸ਼ਚਿਤ ਹੋਵੇਗੀ
ਯੋਜਨਾ ਦੇ ਤਹਿਤ ਕੁੱਲ 2.95 ਕਰੋੜ ਮਕਾਨਾਂ ਦੇ ਲਕਸ਼ ਲਈ ਬਾਕੀ ਬਚੇ 155.75 ਲੱਖ ਮਕਾਨਾਂ ਦੇ ਨਿਰਮਾਣ ਲਈ ਵਿੱਤੀ ਸਹਾਇਤਾ ਪ੍ਰਦਾਨ ਕੀਤੀ ਜਾਣੀ ਹੈ
ਇਸ ਦੇ ਲਈ ਵਿੱਤੀ ਲਾਗਤ 2,17,257 ਕਰੋੜ ਰੁਪਏ ਹੋਵੇਗੀ ਜਿਸ ਵਿੱਚ ਕੇਂਦਰੀ ਹਿੱਸਾ 1,25,106 ਕਰੋੜ ਰੁਪਏ ਹੈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਕੇਂਦਰੀ ਕੈਬਨਿਟ ਨੇ ਅੱਜ ਪ੍ਰਧਾਨ ਮੰਤਰੀ ਆਵਾਸ ਯੋਜਨਾ – ਗ੍ਰਾਮੀਣ ਨੂੰ ਮਾਰਚ 2021 ਤੋਂ ਬਾਅਦ ਵੀ ਜਾਰੀ ਰੱਖਣ ਲਈ ਗ੍ਰਾਮੀਣ ਵਿਕਾਸ ਵਿਭਾਗ ਦੇ ਪ੍ਰਸਤਾਵ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ, ਜਿਸ ਦੇ ਤਹਿਤ ਬਾਕੀ ਬਚੇ 155.75 ਲੱਖ ਮਕਾਨਾਂ ਦੇ ਨਿਰਮਾਣ ਲਈ ਵਿੱਤੀ ਸਹਾਇਤਾ ਪ੍ਰਦਾਨ ਕੀਤੀ ਜਾਣੀ ਹੈ। ਇਸ ਯੋਜਨਾ ਦੇ ਤਹਿਤ 31 ਮਾਰਚ, 2021 ਤੱਕ ਕੁੱਲ 2.95 ਕਰੋੜ ਮਕਾਨਾਂ ਦੇ ਨਿਰਮਾਣ ਦਾ ਲਕਸ਼ ਸੀ।
ਕੈਬਨਿਟ ਦੁਆਰਾ ਦਿੱਤੀ ਪ੍ਰਵਾਨਗੀ ਦੇ ਵੇਰਵੇ ਹੇਠ ਲਿਖੇ ਅਨੁਸਾਰ ਹਨ:
· ਮੌਜੂਦਾ ਨਿਯਮਾਂ ਅਨੁਸਾਰ 2.95 ਕਰੋੜ ਮਕਾਨਾਂ ਦੇ ਕੁੱਲ ਲਕਸ਼ ਲਈ ਬਾਕੀ ਰਹਿੰਦੇ ਮਕਾਨਾਂ ਨੂੰ ਪੂਰਾ ਕਰਨ ਲਈ ਮਾਰਚ 2021 ਤੋਂ ਬਾਅਦ ਮਾਰਚ 2024 ਤੱਕ ਪੀਐੱਮਏਵਾਈ-ਜੀਨੂੰ ਜਾਰੀ ਰੱਖਣਾ।
· ਪੀਐੱਮਏਵਾਈ-ਜੀ ਦੇ ਤਹਿਤ ਗ੍ਰਾਮੀਣ ਖੇਤਰਾਂ ਵਿੱਚ 2.95 ਕਰੋੜ ਮਕਾਨਾਂ ਦੇ ਕੁੱਲ ਲਕਸ਼ ਨੂੰ ਪ੍ਰਾਪਤ ਕਰਨ ਲਈ ਬਾਕੀ ਬਚੇ 155.75 ਲੱਖ ਮਕਾਨਾਂ ਦੇ ਨਿਰਮਾਣ ਲਈ ਕੁੱਲ ਵਿੱਤੀ ਲਾਗਤ 2,17,257 ਕਰੋੜ ਰੁਪਏ  ਹੈ ਅਤੇ ਨਾਬਾਰਡ ਨੂੰ ਵਿਆਜ ਦੀ ਮੁੜ ਅਦਾਇਗੀ ਲਈ 18,676 ਕਰੋੜ ਰੁਪਏ ਦੀ ਅਤਿਰਿਕਤ ਜ਼ਰੂਰਤ ਹੈ।
· ਈਬੀਆਰ ਨੂੰ ਪੜਾਅਵਾਰ ਤਰੀਕੇ ਨਾਲ ਖ਼ਤਮ ਕਰਨ ਅਤੇ ਕੁੱਲ ਬਜਟ ਸਹਾਇਤਾ  ਦੁਆਰਾ ਪੂਰੀ ਸਕੀਮ ਫੰਡਿੰਗ ਦੀ ਵਿਵਸਥਾ ਦਾ ਫ਼ੈਸਲਾ ਵਿੱਤ ਮੰਤਰਾਲੇ ਨਾਲ ਸਲਾਹ-ਮਸ਼ਵਰਾ ਕਰਕੇ ਕੀਤਾ ਜਾਵੇਗਾ।
· ਪ੍ਰਸ਼ਾਸਨਿਕ ਫੰਡਾਂ ਦੇ ਕੇਂਦਰੀ ਹਿੱਸੇ  ਤੋਂ ਹਰ ਛੋਟੇ ਰਾਜ ਲਈ ਹਰ ਸਾਲ ਵਾਧੂ 45 ਲੱਖ ਰੁਪਏ ਦੇ ਪ੍ਰਸ਼ਾਸਕੀ ਫੰਡ ਨੂੰ ਜਾਰੀ ਕਰਨਾ। ਇਨ੍ਹਾਂ ਰਾਜਾਂ ਵਿੱਚ ਹਿਮਾਚਲ ਪ੍ਰਦੇਸ਼, ਹਰਿਆਣਾ, ਗੋਆ, ਪੰਜਾਬ, ਉੱਤਰਾਖੰਡ, ਅਸਾਮ ਅਤੇ ਤ੍ਰਿਪੁਰਾ ਨੂੰ ਛੱਡ ਕੇ ਉੱਤਰ-ਪੂਰਬੀ ਰਾਜ ਅਤੇ ਜੰਮੂ-ਕਸ਼ਮੀਰ ਨੂੰ ਛੱਡ ਕੇ ਸਾਰੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਸ਼ਾਮਲ ਹਨ। ਉਪਰੋਕਤ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ 1.70% ਤੋਂ ਵੱਧ ਪ੍ਰਸ਼ਾਸਨਿਕ ਫੰਡ ਜਾਰੀ ਕੀਤੇ ਹਨ।
· ਵਿੱਤ ਵਰ੍ਹੇ 2023-24 ਤੱਕ ਪ੍ਰੋਗਰਾਮ ਪ੍ਰਬੰਧਨ ਯੂਨਿਟ  ਅਤੇ ਰਾਸ਼ਟਰੀ ਤਕਨੀਕੀ ਸਹਾਇਤਾ ਏਜੰਸੀ  ਨੂੰ ਜਾਰੀ ਰੱਖਣਾ।
ਲਾਭ:
ਇਸ ਸਕੀਮ ਨੂੰ ਮਾਰਚ, 2024 ਤੱਕ ਜਾਰੀ ਰੱਖਣਾ ਇਹ ਸੁਨਿਸ਼ਚਿਤ ਕਰਦਾ ਹੈ ਕਿ ਗ੍ਰਾਮੀਣ ਖੇਤਰਾਂ ਵਿੱਚ “ਸਭ ਲਈ ਰਿਹਾਇਸ਼” ਦੇ ਉਦੇਸ਼ ਨੂੰ ਪ੍ਰਾਪਤ ਕਰਨ ਲਈ ਪੀਐੱਮਏਵਾਈ-ਜੀ ਦੇ ਤਹਿਤ 2.95 ਕਰੋੜ ਮਕਾਨਾਂ ਦੇ ਸਮੁੱਚੇ ਲਕਸ਼ ਦੇ ਅੰਦਰ ਬਾਕੀ ਬਚੇ 155.75 ਲੱਖ ਪਰਿਵਾਰਾਂ ਨੂੰ ਬੁਨਿਆਦੀ ਸੁਵਿਧਾਵਾਂ ਵਾਲੇ ਪੱਕੇ ਮਕਾਨਾਂ ਦੀ ਉਸਾਰੀ ਲਈ ਸਹਾਇਤਾ ਪ੍ਰਦਾਨ ਕੀਤੀ ਜਾਵੇਗੀ।
ਪੀਐੱਮਏਵਾਈ-ਜੀ ਦੇ ਤਹਿਤ 29 ਨਵੰਬਰ, 2021 ਤੱਕ, ਕੁੱਲ 2.95 ਕਰੋੜ ਦੇ ਲਕਸ਼ ਵਿੱਚੋਂ 1.65 ਕਰੋੜ ਮਕਾਨ ਬਣਾਏ ਜਾ ਚੁੱਕੇ ਹਨ। ਇਹ ਅਨੁਮਾਨ ਹੈ ਕਿ ਐੱਸਈਸੀਸੀ 2011 ਡਾਟਾਬੇਸ ਅਧਾਰਿਤ ਪਰਮਾਨੈਂਟ ਵੇਟ ਲਿਸਟ ਦੇ ਲਗਭਗ ਬਰਾਬਰ 2.02 ਕਰੋੜ ਮਕਾਨ 15 ਅਗਸਤ, 2022 ਦੀ ਸਮਾਂ-ਸੀਮਾ ਤੱਕ ਪੂਰੇ ਹੋ ਜਾਣਗੇ। ਇਸ ਲਈ, ਕੁੱਲ 2.95 ਕਰੋੜ ਮਕਾਨਾਂ ਦੇ ਲਕਸ਼ ਨੂੰ ਪ੍ਰਾਪਤ ਕਰਨ ਲਈ, ਇਸ ਯੋਜਨਾ ਨੂੰ ਮਾਰਚ, 2024 ਤੱਕਜਾਰੀ ਰੱਖਣ ਦੀ ਜ਼ਰੂਰਤ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਜੇ. ਜੈਲਲਿਤਾ ਦੀ ਜਯੰਤੀ ‘ਤੇ ਉਨ੍ਹਾਂ ਨੂੰ ਯਾਦ ਕੀਤਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਜੇ. ਜੈਲਲਿਤਾ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਅੱਜ ਯਾਦ ਕੀਤਾ।
ਪ੍ਰਧਾਨ ਮੰਤਰੀ ਨੇ ਇੱਕ ਟਵੀਟ ਵਿੱਚ ਕਿਹਾ, ‘ਜੈਲਲਿਤਾ ਜੀ ਦੀ ਜਯੰਤੀ ‘ਤੇ ਉਨ੍ਹਾਂ ਨੂੰ ਯਾਦ ਕਰ ਰਿਹਾ ਹਾਂ। ਉਨ੍ਹਾਂ ਦੀਆਂ ਲੋਕ-ਪੱਖੀ ਨੀਤੀਆਂ ਅਤੇ ਗ਼ਰੀਬਾਂ ਨੂੰ ਸਸ਼ਕਤ ਬਣਾਉਣ ਦੇ ਲਈ ਕੀਤੇ ਗਏ ਪ੍ਰਯਤਨਾਂ ਲਈ ਉਨ੍ਹਾਂ ਦੀ ਵਿਆਪਕ ਸ਼ਲਾਘਾ ਹੋਈ। ਉਨ੍ਹਾਂ ਨੇ ਸਾਡੀ ਨਾਰੀ ਸ਼ਕਤੀ ਦੇ ਸਸ਼ਕਤੀਕਰਨ ਦੇ ਲਈ ਵੀ ਬਹੁਤ ਪ੍ਰਯਤਨ ਕੀਤੇ। ਉਨ੍ਹਾਂ ਦੇ ਨਾਲ ਕਈ ਵਾਰ ਹੋਏ ਮੇਰੇ ਸਲਾਹ-ਮਸ਼ਵਰਿਆਂ ਨੂੰ ਮੈਂ ਬਹੁਤ ਯਾਦ ਕਰਦਾ ਹਾਂ।”
ਸਿੱਖਿਆ ਮੰਤਰਾਲਾ
ਕੇਂਦਰੀ ਸਿੱਖਿਆ ਮੰਤਰੀ ਧਰਮੇਂਦਰ ਪ੍ਰਧਾਨ ਨੇ ਆਸਟ੍ਰੇਲੀਆ ਦੇ ਸਿੱਖਿਆ ਤੇ ਯੁਵਾ ਮੰਤਰੀ ਨਾਲ ਵਿਚਾਰ ਵਟਾਂਦਰਾ ਕੀਤਾ
ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਆਸਟ੍ਰੇਲੀਆ ਵਿੱਚ ਭਾਰਤੀ ਵਿਦਿਆਰਥੀਆਂ ਦੀ ਵਾਪਸੀ ਦਾ ਮੁੱਦਾ ਉਠਾਇਆ
ਕੇਂਦਰੀ ਸਿੱਖਿਆ ਤੇ ਕੌਸ਼ਲ ਵਿਕਾਸ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਅੱਜ ਆਸਟ੍ਰੇਲੀਆ ਦੇ ਸਿੱਖਿਆ ਅਤੇ ਯੁਵਾ ਮੰਤਰੀ ਸ਼੍ਰੀ ਐਲਨ ਟੱਜ ਨਾਲ ਇੱਕ ਵਰਚੂਅਲ ਮੀਟਿੰਗ ਕੀਤੀ । ਮੰਤਰੀ ਪ੍ਰਧਾਨ ਅਤੇ ਉਨ੍ਹਾਂ ਦੇ ਆਸਟ੍ਰੇਲਿਆਈ ਹਮਅਹੁਦਾ ਨੇ ਆਸਟ੍ਰੇਲੀਆ ਅਤੇ ਭਾਰਤ ਦੀ ਉੱਚ ਸਿੱਖਿਆ ਵਿੱਚ ਵਧ ਰਹੀ ਸਾਂਝ ਨੂੰ ਮਜ਼ਬੂਤ ਕਰਨ ਤੇ ਸਹਿਮਤੀ ਪ੍ਰਗਟ ਕਰਦਿਆਂ ਦੋਹਾਂ ਦੇਸ਼ਾਂ ਵਿਚਾਲੇ ਵਿਦਿਆਰਥੀਆਂ ਦੀ ਆਵਾਜਾਈ , ਅਧਿਆਪਕ ਅਦਾਨ ਪ੍ਰਦਾਨ , ਅਪਲਾਈਡ ਖੋਜ ਅਤੇ ਹੋਰ ਆਪਸੀ ਤਰਜੀਹ ਦੇ ਖੇਤਰਾਂ ਤੇ ਜ਼ੋਰ ਦਿੱਤਾ ।
ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਆਸਟ੍ਰੇਲੀਆ ਵਿੱਚ ਪੜ੍ਹਾਈ ਕਰ ਰਹੇ ਭਾਰਤੀ ਵਿਦਿਆਰਥੀਆਂ ਦੀ ਵਾਪਸੀ ਦਾ ਮੁੱਦਾ ਉਠਾਇਆ । ਆਸਟ੍ਰੇਲਿਆਈ ਮੰਤਰੀ ਨੇ ਭਾਰਤੀ ਵਿਦਿਆਰਥੀਆਂ ਦੀ ਆਸਟ੍ਰੇਲੀਆ ਵਿੱਚ ਵਾਪਸੀ ਨੂੰ ਸੁਖਾਲਾ ਬਣਾਉਣ ਲਈ ਆਸਟ੍ਰੇਲੀਆ ਸਰਕਾਰ ਦੁਆਰਾ ਚੁੱਕੇ ਗਏ ਕਦਮਾਂ ਬਾਰੇ ਸੰਖੇਪ ਵਿੱਚ ਦੱਸਿਆ । ਮੰਤਰੀ ਨੇ ਆਪਣੇ ਆਸਟ੍ਰੇਲਿਆਈ ਹਮਅਹੁਦਾ ਨਾਲ ਹਰੇਕ ਪੱਧਰ ਤੇ ਆਸਟ੍ਰੇਲੀਆ ਲਈ ਜਾਣ ਵਾਲੇ ਵਿਦਿਆਰਥੀਆਂ ਦੀ ਸਹਾਇਤਾ ਕਰਨ ਲਈ ਦੋਵਾਂ ਮੁਲਕਾਂ ਦੀ ਵਚਨਬੱਧਤਾ ਤੇ ਜ਼ੋਰ ਦਿੱਤਾ । ਸ਼੍ਰੀ ਪ੍ਰਧਾਨ ਨੇ ਫਿਰ ਪੁਸ਼ਟੀ ਕੀਤੀ ਕਿ ਸਾਡੇ ਨੌਜਵਾਨਾਂ ਦੀਆਂ ਇੱਛਾਵਾਂ ਤੇ ਭਵਿੱਖਤ ਲੋੜਾਂ ਨੂੰ ਰਾਸ਼ਟਰੀ ਸਿੱਖਿਆ ਨੀਤੀ 2020 ਅਮਲੀ ਜਾਮਾ ਪਹਿਨਾਉਣ ਅਤੇ ਭਾਰਤ ਨੂੰ ਇੱਕ ਵਿਸ਼ਵੀ ਗਿਆਨ ਹੱਬ ਬਣਾਉਣ ਵਿੱਚ ਸਾਧਨ ਹੋਵੇਗੀ । ਉਨ੍ਹਾਂ ਅੱਗੇ ਕਿਹਾ ਕਿ ਸਿੱਖਿਆ ਅਤੇ ਕੌਸ਼ਲ ਦੇ ਖੇਤਰ ਵਿੱਚ ਭਾਰਤ ਆਸਟ੍ਰੇਲੀਆ ਵਿਚਾਲੇ ਹੋਰ ਸਹਿਯੋਗ ਦੀ ਮਹੱਤਵਪੂਰਨ ਸੰਭਾਵਨਾ ਹੈ ।
ਰੇਲ ਮੰਤਰਾਲਾ
ਨਵੀਆਂ ਰੇਲ ਲਾਈਨਾਂ ਲਈ ਸਰਵੇਖਣ
31.03.2019 ਨੂੰ ਰੂਟ ਕੇਐੱਮ ਦੇ ਅਨੁਸਾਰ ਰੇਲਵੇ ਲਾਈਨਾਂ ਦੀ ਜ਼ੋਨ-ਅਨੁਸਾਰ ਲੰਬਾਈ ਹੇਠਾਂ ਦਿੱਤੀ ਗਈ ਹੈ: -
|
|
ਲੜੀ ਨੰਬਰ
|
|
ਜ਼ੋਨਲ ਰੇਲਵੇ
|
|
ਰੂਟ ਕੇਐੱਮ
|
|
1
|
|
ਕੇਂਦਰੀ
|
|
4,151.93
|
|
2
|
|
ਪੂਰਬੀ
|
|
2,816.50
|
|
3
|
|
ਪੂਰਬੀ ਕੇਂਦਰੀ
|
|
4,148.47
|
|
4
|
|
ਪੂਰਬੀ ਤੱਟ
|
|
2,771.09
|
|
5
|
|
ਉੱਤਰੀ
|
|
7,317.59
|
|
6
|
|
ਉੱਤਰ ਕੇਂਦਰੀ
|
|
3522.12
|
|
7
|
|
ਉੱਤਰ ਪੂਰਬੀ
|
|
3,477.05
|
|
8
|
|
ਉੱਤਰ-ਪੂਰਬੀ ਸਰਹੱਦ
|
|
4,200.20
|
|
9
|
|
ਉੱਤਰ ਪੱਛਮੀ
|
|
5,582.68
|
|
10
|
|
ਦੱਖਣੀ
|
|
5,081.06
|
|
11
|
|
ਦੱਖਣੀ ਕੇਂਦਰੀ
|
|
6,234.13
|
|
12
|
|
ਦੱਖਣੀ ਪੂਰਬੀ
|
|
2,712.76
|
|
13
|
|
ਦੱਖਣ ਪੂਰਬੀ ਕੇਂਦਰੀ
|
|
2,277.23
|
|
14
|
|
ਦੱਖਣੀ ਪੱਛਮੀ
|
|
3,566.10
|
|
15
|
|
ਪੱਛਮੀ
|
|
6519.36
|
|
16
|
|
ਪੱਛਮੀ ਕੇਂਦਰੀ
|
|
3,009.57
|
|
17
|
|
ਮੈਟਰੋ, ਕੋਲਕਾਤਾ
|
|
27.28
|
|
ਕੁੱਲ
|
|
67,415.12
ਆਜ਼ਾਦੀ ਤੋਂ ਬਾਅਦ ਭਾਰਤੀ ਰੇਲਵੇ ਦੇ ਢਾਂਚੇ ਵਿੱਚ ਕਈ ਤਬਦੀਲੀਆਂ ਆਈਆਂ ਹਨ। ਇਸ ਲਈ, ਉਸ ਸਮੇਂ ਤੋਂ ਰੇਲਵੇ ਲਾਈਨਾਂ ਦੀ ਜ਼ੋਨ-ਅਨੁਸਾਰ ਸਥਿਤੀ ਦੀ ਤੁਲਨਾ ਕਰਨਾ ਸੰਭਵ ਨਹੀਂ ਹੈ। ਹਾਲਾਂਕਿ, 31.03.1948 ਨੂੰ, ਭਾਰਤੀ ਰੇਲਵੇ ਦੀਆਂ ਰੇਲਵੇ ਲਾਈਨਾਂ ਦੀ ਕੁੱਲ ਲੰਬਾਈ 54,693 ਰੂਟ ਕੇਐੱਮ ਸੀ।
ਦੇਸ਼ ਵਿੱਚ ਨਵੀਆਂ ਰੇਲਵੇ ਲਾਈਨਾਂ ਲਈ ਕੀਤੇ ਗਏ ਸਰਵੇਖਣ, ਜ਼ੋਨਲ ਰੇਲਵੇ ਅਨੁਸਾਰ, ਮੌਜੂਦਾ ਸਾਲ ਸਮੇਤ ਪਿਛਲੇ ਦੋ ਸਾਲ ਦੇ ਦੌਰਾਨ, ਯਾਨੀ ਕਿ 2018-19 ਤੋਂ 2020-21 ਤੱਕ ਦੇ ਵੇਰਵੇ, ਹੇਠਾਂ ਦਿੱਤੇ ਗਏ ਹਨ; ਇਸ ਮਿਆਦ ਦੇ ਦੌਰਾਨ ਪੂਰੇ ਕੀਤੇ ਗਏ ਸਰਵੇਖਣ ਵੀ ਦਿੱਤੇ ਗਏ ਹਨ: -
|
|
ਲੜੀ ਨੰਬਰ
|
|
ਜ਼ੋਨਲ ਰੇਲਵੇ
|
|
ਲਏ ਗਏ ਸਰਵੇਖਣਾਂ ਦੀ ਗਿਣਤੀ
|
|
ਕੁੱਲ ਲੰਬਾਈ

|
|
ਮੁਕੰਮਲ ਹੋਏ ਸਰਵੇਖਣਾਂ ਦੀ ਗਿਣਤੀ
|
|
ਕੁੱਲ ਲੰਬਾਈ

|
|
1
|
|
ਕੇਂਦਰੀ
|
|
16
|
|
1881
|
|
5
|
|
816
|
|
2
|
|
ਪੂਰਬੀ
|
|
6
|
|
354
|
|
4
|
|
184
|
|
3
|
|
ਪੂਰਬੀ ਕੇਂਦਰੀ
|
|
5
|
|
402
|
|
7
|
|
658
|
|
4
|
|
ਪੂਰਬੀ ਤੱਟ
|
|
2
|
|
270
|
|
6
|
|
1178
|
|
5
|
|
ਉੱਤਰੀ
|
|
9
|
|
399
|
|
12
|
|
1144
|
|
6
|
|
ਉੱਤਰ ਕੇਂਦਰੀ
|
|
2
|
|
142
|
|
2
|
|
206
|
|
7
|
|
ਉੱਤਰ ਪੂਰਬੀ
|
|
4
|
|
538
|
|
13
|
|
1103
|
|
8
|
|
ਉੱਤਰ-ਪੂਰਬੀ ਸਰਹੱਦ
|
|
1
|
|
20
|
|
1
|
|
16
|
|
9
|
|
ਉੱਤਰ ਪੱਛਮੀ
|
|
4
|
|
106
|
|
3
|
|
144
|
|
10
|
|
ਦੱਖਣੀ
|
|
4
|
|
628
|
|
1
|
|
90
|
|
11
|
|
ਦੱਖਣੀ ਕੇਂਦਰੀ
|
|
7
|
|
888
|
|
4
|
|
408
|
|
12
|
|
ਦੱਖਣੀ ਪੂਰਬੀ
|
|
2
|
|
168
|
|
6
|
|
405
|
|
13
|
|
ਦੱਖਣ ਪੂਰਬ ਕੇਂਦਰੀ
|
|
5
|
|
660
|
|
5
|
|
702
|
|
14
|
|
ਦੱਖਣੀ ਪੱਛਮੀ
|
|
5
|
|
616
|
|
14
|
|
1650
|
|
15
|
|
ਪੱਛਮੀ
|
|
2
|
|
250
|
|
5
|
|
202
|
|
16
|
|
ਪੱਛਮੀ ਕੇਂਦਰੀ
|
|
0
|
|
0
|
|
7
|
|
1429
|
|
ਕੁੱਲ
|
|
74
|
|
7322
|
|
95
|
|
10335
ਉਪਰੋਕਤ ਵਿੱਚੋਂ ਨਵੀਂ ਰੇਲਵੇ ਲਾਈਨਾਂ ਦਾ 65 ਕਿਲੋਮੀਟਰ ਲੰਬਾਈ ਵਾਲਾ ਇੱਕ ਸਰਵੇਖਣ ਆਂਧਰ ਪ੍ਰਦੇਸ਼ ਵਿੱਚ ਸ਼ੁਰੂ ਕਰ ਲਿਆ ਗਿਆ ਹੈ। ਇਸੇ ਮਿਆਦ ਦੌਰਾਨ 1176 ਕਿਲੋਮੀਟਰ ਲੰਬਾਈ ਵਾਲੇ ਤਿੰਨ ਸਰਵੇਖਣ ਮੁਕੰਮਲ ਕਰ ਲਏ ਗਏ ਹਨ।
01.04.2020 ਨੂੰ, ਬਰਾਡ ਗੇਜ ਰੂਟ ਦੇ 23,765 ਆਰਕੇਐੱਮ ਦਾ ਹਾਲੇ ਬਿਜਲੀਕਰਨ ਨਹੀਂ ਕੀਤਾ ਗਿਆ।
ਸਰਵੇਖਣ ਗਤੀਵਿਧੀ ਨਿਰੰਤਰ ਗਤੀਸ਼ੀਲ ਪ੍ਰਕਿਰਿਆ ਹੈ ਅਤੇ ਜ਼ੋਨਲ ਰੇਲਵੇ ਅਤੇ ਰੇਲਵੇ ਬੋਰਡ ਸਮੇਤ ਵੱਖ-ਵੱਖ ਪੱਧਰਾਂ ’ਤੇ ਪ੍ਰੋਗਰੈਸ ਦੀ ਸਹੀ ਨਿਗਰਾਨੀ ਕੀਤੀ ਜਾਂਦੀ ਹੈ।
ਦੇਸ਼ ਵਿੱਚ ਰੇਲਵੇ ਲਾਈਨਾਂ ਦੇ ਬਿਜਲੀਕਰਨ ਵਿੱਚ ਤੇਜ਼ੀ ਲਿਆਉਣ ਲਈ ਵੱਖ-ਵੱਖ ਕਦਮ ਚੁੱਕੇ ਗਏ ਹਨ, ਜਿਨ੍ਹਾਂ ਵਿੱਚ ਵੱਡੇ ਆਕਾਰ ਦੇ ਇੰਜੀਨੀਅਰਿੰਗ ਪ੍ਰੌਕਿਊਰਮੈਂਟ ਐਂਡ ਕੰਸਟ੍ਰਕਸ਼ਨ  ਦੇ ਠੇਕੇ, ਵਧੀਆ ਪ੍ਰੋਜੈਕਟ ਨਿਗਰਾਨੀ ਵਿਧੀ, ਵਾਧੂ ਬਜਟ ਸਰੋਤਾਂ  ਰਾਹੀਂ ਭਰੋਸੇਯੋਗ / ਪ੍ਰਤੀਬੱਧ ਫ਼ੰਡ, ਫੀਲਡ ਯੂਨਿਟਾਂ ਵਿੱਚ ਤਾਕਤਾਂ ਦਾ ਵਿਕੇਂਦਰੀਕਰਣ ਸ਼ਾਮਲ ਹਨ।
ਇਹ ਜਾਣਕਾਰੀ ਰੇਲਵੇ ਅਤੇ ਵਣਜ ਤੇ ਉਦਯੋਗ ਮੰਤਰੀ, ਸ਼੍ਰੀ ਪੀਯੂਸ਼ ਗੋਇਲ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਲਿਖਤੀ ਜਵਾਬ ਵਿੱਚ ਦਿੱਤੀ।
ਸੱਭਿਆਚਾਰ ਮੰਤਰਾਲਾ
ਚੌਥੀ ਜੀ-20 ਕਲਚਰ ਵਰਕਿੰਗ ਗਰੁੱਪ  ਦੀ ਮੀਟਿੰਗ ਕੱਲ੍ਹ ਵਾਰਾਣਸੀ ਵਿੱਚ ਸ਼ੁਰੂ
‘ਜੀ-20 ਕਲਚਰ: ਸ਼ੇਪਿੰਗ ਦੀ ਗਲੋਬਲ ਨੈਰੇਟਿਵ ਫਾਰ ਇਨਕਲੂਸਿਵ ਗ੍ਰੋਥ’ ‘ਤੇ ਗਲੋਬਲ ਥੀਮੈਟਿਕ ਵੈਬਿਨਾਰ ਰਿਪੋਰਟ ਮੀਟਿੰਗ ਦੇ ਹਿੱਸੇ ਵਜੋਂ ਜਾਰੀ ਕੀਤੀ ਜਾਵੇਗੀ
“ਸੁਰ ਵਸੁਧਾ” ਸਿਰਲੇਖ ਵਾਲਾ ਇੱਕ ਵਿਸ਼ੇਸ਼ ਜੀ-20 ਗਲੋਬਲ ਆਰਕੈਸਟਰਾ ਦਾ ਪ੍ਰਦਰਸ਼ਨ ਵਾਰਾਣਸੀ ਵਿੱਚ ਆਯੋਜਿਤ ਕੀਤਾ ਜਾਵੇਗਾ
ਜੀ-20 ਕਲਚਰ ਵਰਕਿੰਗ ਗਰੁੱਪ ਦੀ ਚੌਥੀ ਮੀਟਿੰਗ ਕੱਲ੍ਹ ਵਾਰਾਣਸੀ ਵਿੱਚ ਸ਼ੁਰੂ ਹੋਵੇਗੀ, ਜਿਸ ਦੀ ਸਮਾਪਤੀ 26 ਅਗਸਤ, 2023 ਨੂੰ ਸੱਭਿਆਚਾਰਕ ਮੰਤਰੀਆਂ ਦੀ ਮੀਟਿੰਗ ਦੇ ਨਾਲ ਹੋਵੇਗੀ। ਜੀ-20 ਦੇਸ਼ਾਂ, ਸੱਦੇ ਗਏ ਦੇਸ਼ਾਂ ਅਤੇ ਵਿਭਿੰਨ ਅੰਤਰਰਾਸ਼ਟਰੀ ਸੰਗਠਨਾਂ ਦੇ ਪ੍ਰਤੀਨਿਧੀ ਮੀਟਿੰਗ ਵਿੱਚ ਸ਼ਾਮਲ ਹੋਣਗੇ।
ਖਜੂਰਾਹੋ, ਭੁਵਨੇਸ਼ਵਰ ਅਤੇ ਹੰਪੀ ਵਿੱਚ ਪਹਿਲਾਂ ਹੋਣ ਵਾਲੀਆਂ ਤਿੰਨ ਸੀਡਬਲਿਊਜੀ ਮੀਟਿੰਗਾਂ ਅਤੇ ਚਾਰ ਗਲੋਬਲ ਥੀਮੈਟਿਕ ਵੈਬਿਨਾਰਾਂ ਦੀ ਸਫ਼ਲਤਾ ਦੇ ਅਧਾਰ ’ਤੇ ਸੀਡਬਲਿਊਜੀ ਦੀ ਚੌਥੀ ਮੀਟਿੰਗ ਵਾਰਾਣਸੀ ਵਿੱਚ 23 ਤੋਂ 25 ਅਗਸਤ, 2023 ਤੱਕ ਹੋਵੇਗੀ। ਇਸ ਦਾ ਟੀਚਾ ਨੀਤੀ-ਨਿਰਮਾਣ ਦੇ ਕੇਂਦਰ ਵਿੱਚ ਸੰਸਕ੍ਰਿਤੀ ਨੂੰ ਰੱਖ ਕੇ ਕਾਰਵਾਈਯੋਗ ਨਤੀਜਿਆਂ ਨੂੰ ਪ੍ਰਾਪਤ ਕਰਨਾ ਹੈ।
ਸੀਡਬਲਿਊਜੀ ਦੇ ਪ੍ਰਾਥਮਿਕਤਾ ਵਾਲੇ ਖੇਤਰਾਂ ’ਤੇ ਮਾਹਿਰ-ਸੰਚਾਲਿਤ ਗਲੋਬਲ ਥੀਮੈਟਿਕ ਵੈਬਿਨਾਰ ਦੇ ਵਿਚਾਰਾਂ ਅਤੇ ਸਿਫ਼ਾਰਿਸ਼ਾਂ ਨੂੰ ‘ਜੀ-20 ਕਲਚਰ: ਸ਼ੇਪਿੰਗ ਦੀ ਗਲੋਬਲ ਨੈਰੇਟਿਵ ਫਾਰ ਇਨਕਲੂਸਿਵ ਗ੍ਰੋਥ’  ਨਾਮਕ ਇੱਕ ਵਿਆਪਕ ਰਿਪੋਰਟ ਵਿੱਚ ਸ਼ਾਮਲ ਕੀਤਾ ਗਿਆ ਹੈ। ਇਸ ਰਿਪੋਰਟ ਨੂੰ ਭਾਰਤ ਦੀ ਜੀ-20 ਪ੍ਰੈਜ਼ੀਡੈਂਸੀ ਵਿੱਚ ਕਲਚਰ ਵਰਕਿੰਗ ਗਰੁੱਪ ਦੁਆਰਾ ਸੱਭਿਆਚਾਰਕ ਮੰਤਰੀਆਂ ਦੀ ਮੀਟਿੰਗ ਦੇ ਇੱਕ ਹਿੱਸੇ ਵਜੋਂ ਵਾਰਾਣਸੀ ਵਿੱਚ ਜਾਰੀ ਕੀਤਾ ਜਾਵੇਗਾ।
ਵਾਰਾਣਸੀ ਵਿੱਚ ਸੱਭਿਆਚਾਰਕ ਮੰਤਰੀਆਂ ਦੀ ਮੀਟਿੰਗ ਦਾ ਉਦੇਸ਼ ਭਾਰਤੀ ਪ੍ਰਧਾਨਗੀ ਦੇ ਤਹਿਤ ਵਿਅਕਤ ਕੀਤੇ ਗਏ ਚਾਰ ਪ੍ਰਾਥਮਿਕਤਾ ਵਾਲੇ ਖੇਤਰਾਂ ’ਤੇ ਤਰੱਕੀ ਦੇ ਸਿਲਸਿਲੇ ਵਿੱਚ ਸਮੂਹਿਕ ਕੰਮਾਂ ਵਿੱਚ ਤੇਜ਼ੀ ਲਿਆਉਣਾ ਹੋਵੇਗਾ। ਇਸ ਦੇ ਜ਼ਰੀਏ ਸੱਭਿਆਚਾਰਕ ਸੰਪੱਤੀ ਦੀ ਸੰਭਾਲ਼ ਅਤੇ ਪੁਨਰ ਸਥਾਪਨਾ, ਇੱਕ ਟਿਕਾਊ ਭਵਿੱਖ ਲਈ ਮੌਜੂਦਾ ਵਿਰਾਸਤ ਦਾ ਉਪਯੋਗ, ਸੱਭਿਆਚਾਰਕ ਅਤੇ ਰਚਨਾਤਮਕ ਉਦਯੋਗਾਂ ਨੂੰ ਹੁਲਾਰਾ ਦੇਣਾ ਅਤੇ ਰਚਨਾਤਮਕ ਅਰਥਵਿਵਸਥਾ, ਸੱਭਿਆਚਾਰ ਦੀ ਸੰਭਾਲ਼, ਅਤੇ ਪ੍ਰੋਤਸਾਹਨ ਦੇ ਲਈ ਟੈਕਨੋਲੋਜੀਆਂ ਤੋਂ ਲਾਭ ਉਠਾਉਣ ਦੇ ਕੰਮ ਨੂੰ ਉਤਸ਼ਾਹਿਤ ਕੀਤਾ ਜਾਵੇਗਾ।
ਭਾਰਤ ਦੀ ਜੀ-20 ਪ੍ਰਧਾਨਗੀ ਦੇ ਤਹਿਤ ਸੀਡਬਲਿਊਜੀ ਨੇ ਵਿਭਿੰਨ ਸੱਭਿਆਚਾਰਾਂ ਅਤੇ ਭਾਈਚਾਰਿਆਂ ਦੇ ਦਰਮਿਆਨ ਸ਼ਾਂਤੀਪੂਰਨ ਸਹਿ-ਹੋਂਦ ’ਤੇ ਅਧਾਰਿਤ ਬਹੁ-ਪੱਖੀਵਾਦ ਵਿੱਚ ਭਾਰਤ ਦੇ ਅਟੂਟ ਵਿਸ਼ਵਾਸ ਨੂੰ ਉਜਾਗਰ ਕਰਨ ਲਈ ‘ਸੱਭਿਆਚਾਰ ਸਭ ਨੂੰ ਇੱਕਜੁਟ ਕਰਦਾ ਹੈ’ ਅਭਿਯਾਨ ਸ਼ੁਰੂ ਕੀਤਾ ਸੀ। ਸੀਡਬਲਿਊਜੀ 26 ਅਗਸਤ, 2023 ਨੂੰ ਅਭਿਯਾਨ ਦੀ ਯਾਦ ਵਿੱਚ ਇੱਕ ਵਿਸ਼ੇਸ਼ ਡਾਕ ਟਿਕਟ ਜਾਰੀ ਕਰ ਰਿਹਾ ਹੈ। ‘ਕਲਚਰ ਯੂਨਾਇਟਸ ਆਲ’ ਡਾਕ ਟਿਕਟ ਨੂੰ ਸੱਭਿਆਚਾਰਕ ਆਦਾਨ-ਪ੍ਰਦਾਨ ਦਾ ਪ੍ਰਤੀਨਿਧੀਤਵ ਕਰਨ ਅਤੇ ਸੱਭਿਆਚਾਰਕ ਸੰਦਰਭ ਸਥਾਪਿਤ ਕਰਨ ਲਈ ਕਨੈਕਟੀਵਿਟੀ, ਸੰਚਾਰ ਅਤੇ ਯਾਤਰਾ ਸਬੰਧੀ ਵਿਚਾਰਾਂ ਨੂੰ ਮਿਲਾ ਕੇ ਇੱਕ ਵਿਸ਼ੇਸ਼ ਪ੍ਰਤੀਕ ਵਜੋਂ ਤਿਆਰ ਕੀਤਾ ਗਿਆ ਹੈ।
ਮੀਟਿੰਗ ਦੌਰਾਨ, ਪ੍ਰਤੀਨਿਧੀਆਂ ਨੂੰ ਗੰਗਾ ਨਦੀ ਦੇ ਤਟ ’ਤੇ ਵਿਸ਼ਵ ਪ੍ਰਸਿੱਧ ਗੰਗਾ ਆਰਤੀ ਦਾ ਅਨੁਭਵ ਕਰਨ ਅਤੇ ਸਮ੍ਰਾਟ ਅਸ਼ੋਕ ਦੀ ਸਿੰਘਚਤੁਰਮੁਖ ਰਾਜਧਾਨੀ ਸਾਰਨਾਥ ਦੇ ਸੁੰਦਰ ਇਤਿਹਾਸ ਨੂੰ ਜਾਣਨ ਦਾ ਮੌਕਾ ਮਿਲੇਗਾ। ਜੀ-20 ਮੈਂਬਰ ਦੇਸ਼ਾਂ ਅਤੇ ਸੱਦੇ ਗਏ ਦੇਸ਼ਾਂ ਦੇ ਸਮ੍ਰਿੱਧ ਸੰਗੀਤ ਗਿਆਨ ਅਤੇ ਵਿਰਾਸਤ ਦਾ ਜਸ਼ਨ ਮਨਾਉਂਦੇ ਹੋਏ “ਸੁਰ ਵਸੁਧਾ” ਸਿਰਲੇਖ ਤੋਂ ਜੀ-20 ਗਲੋਬਲ ਆਰਕੈਸਟਰਾ ਪ੍ਰਦਰਸ਼ਨ ਵਾਰਾਣਸੀ ਵਿੱਚ ਪੇਸ਼ ਕੀਤਾ ਜਾਵੇਗਾ। ਸਾਰੇ ਪ੍ਰਤੀਨਿਧੀ ਵਾਰਾਣਸੀ ਵਿੱਚ ਆਪਣੇ ਸਮੇਂ ਦੌਰਾਨ ਭਾਰਤੀ ਸ਼ਾਸਤਰੀ ਸੰਗੀਤ ਅਤੇ ਨ੍ਰਿਤ ਰੂਪਾਂ ਸਮੇਤ ਸੱਭਿਆਚਾਰਕ ਪ੍ਰਦਰਸ਼ਨ ਦਾ ਵੀ ਨਿਰਖਣ ਕਰਨਗੇ।
ਵਰ੍ਹੇ 2020 ਵਿੱਚ, ਸਾਊਦੀ ਅਰਬ ਦੀ ਪ੍ਰਧਾਨਗੀ ਦੇ ਤਹਿਤ, ਸੱਭਿਆਚਾਰਕ ਮੰਤਰੀਆਂ ਦੀ ਪਹਿਲੀ ਵਾਰ ਜੀ-20 ਦੇ ਨਾਲ ਮੀਟਿੰਗ ਹੋਈ ਸੀ। ਵਰ੍ਹੇ 2021 ਵਿੱਚ, ਇਟਲੀ ਦੀ ਪ੍ਰਧਾਨਗੀ ਦੌਰਾਨ ਸੱਭਿਆਚਾਰ ਨੂੰ ਇੱਕ ਵਰਕਿੰਗ ਗਰੁੱਪ ਵਜੋਂ ਰਸਮੀ ਰੂਪ ਦਿੱਤਾ ਗਿਆ, ਜਿਸ ਦੇ ਨਤੀਜੇ ਵਜੋਂ ਜੀ-20 ਸੱਭਿਆਚਾਰਕ ਮੰਤਰੀਆਂ ਦੀ ਮੀਟਿੰਗ ਹੋਈ ਅਤੇ ਉਸ ਤੋਂ ਬਾਅਦ ‘ਰੋਮ ਸੱਭਿਆਚਾਰ ਮੰਤਰੀਆਂ ਦਾ ਘੋਸ਼ਣਾ-ਪੱਤਰ ਜਾਰੀ ਕੀਤਾ ਗਿਆ। ਇੰਡੋਨੇਸ਼ੀਆ ਦੀ ਪ੍ਰਧਾਨਗੀ ਵਿੱਚ 2022 ਦੇ ‘ਬਾਲੀ ਘੋਸ਼ਣਾ-ਪੱਤਰ’ ਨੇ ਟਿਕਾਊ ਵਿਕਾਸ ਵਿੱਚ ਸੱਭਿਆਚਾਰ ਦੀ ਭੂਮਿਕਾ ‘ਤੇ ਜ਼ੋਰ ਦਿੱਤਾ। ਵਾਰਾਣਸੀ ਵਿੱਚ, ਇਹ ਚੌਥੀ ਵਾਰ ਹੋਵੇਗਾ ਜਦੋਂ ਜੀ-20 ਮੈਂਬਰਾਂ ਅਤੇ ਸੱਦੇ ਗਏ ਦੇਸ਼ਾਂ ਦੇ ਸੱਭਿਆਚਾਰਕ ਮੰਤਰੀਆਂ ਦੀ ਮੀਟਿੰਗ ਹੋਵੇਗੀ।
ਪ੍ਰਧਾਨ ਮੰਤਰੀ ਦਫਤਰ
ਯੂਰਪੀਅਨ ਹਾਈ ਰਿਪ੍ਰਜੈਂਟੇਟਿਵ/ਵਾਈਸ ਪ੍ਰੈਜ਼ੀਡੈਂਟ  ਮਹਾਮਹਿਮ ਜੋਸੇਫ ਬੋਰੈੱਲ ਫੌਂਟੇਲਸ ਨੇ ਅੱਜ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨਾਲ ਮੁਲਾਕਾਤ ਕੀਤੀ। ਸ਼੍ਰੀ ਬੋਰੈੱਲ ਰਾਇਸੀਨਾ ਡਾਇਲੌਗ 2020 ਵਿੱਚ ਹਿੱਸਾ ਲੈਣ ਲਈ 16 ਤੋਂ 18 ਜਨਵਰੀ ਤੱਕ ਭਾਰਤ ਦੀ ਯਾਤਰਾ 'ਤੇ ਆਏ ਹਨ। ਉਨ੍ਹਾਂ ਨੇ ਕੱਲ੍ਹ ਉਸ ਪ੍ਰੋਗਰਾਮ ਦੇ ਸਮਾਪਤੀ ਸੈਸ਼ਨ ਨੂੰ ਸੰਬੋਧਨ ਕੀਤਾ। ਐੱਚਆਰਵੀਪੀ ਦੇ ਰੂਪ ਵਿੱਚ 01 ਦਸੰਬਰ 2019 ਨੂੰ ਕਾਰਜ ਭਾਰ ਸੰਭਾਲਣ ਤੋਂ ਬਾਅਦ ਯੂਰਪੀ ਸੰਘ ਦੇ ਬਾਹਰ ਇਹ ਉਨ੍ਹਾਂ ਦੀ ਪਹਿਲੀ ਯਾਤਰਾ ਹੈ। ਪ੍ਰਧਾਨ ਮੰਤਰੀ ਨੇ ਐੱਚਆਰਵੀਪੀ ਬੋਰੈੱਲ ਦਾ ਗਰਮਜੋਸ਼ੀ ਨਾਲ ਸੁਆਗਤ ਕੀਤਾ ਅਤੇ ਉਨ੍ਹਾਂ ਨੂੰ ਐੱਚਆਰਵੀਪੀ ਦਾ ਅਹੁਦਾ ਸੰਭਾਲਣ 'ਤੇ ਵਧਾਈ ਦਿੱਤੀ ਅਤੇ ਉਨ੍ਹਾਂ ਦੇ ਸਫ਼ਲ ਕਾਰਜਕਾਲ ਦੇ ਲਈ ਸ਼ੁਭਕਾਮਨਾਵਾਂ ਦਿੱਤੀਆਂ। ਪ੍ਰਧਾਨ ਮੰਤਰੀ ਨੇ ਰਾਇਸੀਨਾ ਡਾਇਲੌਗ ਵਿੱਚ ਐੱਚਆਰਵੀਪੀ ਦੀ ਨਿਯਮਿਤ ਭਾਗੀਦਾਰੀ ਦੀ ਵੀ ਸ਼ਲਾਘਾ ਕੀਤੀ। ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਭਾਰਤ ਅਤੇ ਯੂਰਪੀ ਸੰਘ ਸੁਭਾਵਿਕ ਸਾਂਝੇਦਾਰ ਹਨ ਅਤੇ ਉਹ ਮਾਰਚ 2020 ਵਿੱਚ ਇੱਕ ਸਕਾਰਾਤਮਕ ਭਾਰਤ-ਯੂਰਪੀ ਸੰਘ ਸਿਖਰ ਸੰਮੇਲਨ ਲਈ ਉਤਸਕ ਹਨ। ਪ੍ਰਧਾਨ ਮੰਤਰੀ ਨੇ ਯੂਰਪੀ ਸੰਘ ਨਾਲ ਤਾਲਮੇਲ ਵਿਸ਼ੇਸ਼ ਤੌਰ 'ਤੇ ਜਲਵਾਯੂ ਪਰਿਵਰਤਨ, ਵਪਾਰ ਤੇ ਆਰਥਿਕ ਖੇਤਰ ਵਿੱਚ ਤਾਲਮੇਲ  ਵਧਾਉਣ ਲਈ ਭਾਰਤ ਦੀ ਪ੍ਰਤੀਬੱਧਤਾ ਨੂੰ ਦੁਹਰਾਇਆ। ਪ੍ਰਧਾਨ ਮੰਤਰੀ ਨੇ ਯੂਰਪੀ ਕਮਿਸ਼ਨ ਅਤੇ ਯੂਰਪੀ ਪਰਿਸ਼ਦ ਦੀ ਲੀਡਰਸ਼ਿਪ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ 20 ਜਨਵਰੀ, 2020 ਨੂੰ ਵਿਆਪਕ ਪ੍ਰਤੀਨਿਧਤਾ ਕਰਦੇ ਵਿਦਿਆਰਥੀਆਂ, ਅਧਿਆਪਕਾਂ ਅਤੇ ਮਾਪਿਆਂ ਦੇ ਨਾਲ "ਪਰੀਕਸ਼ਾ ਪੇ ਚਰਚਾ 2020" 'ਤੇ ਗੱਲਬਾਤ ਕਰਨਗੇ। ਸਕੂਲੀ ਵਿਦਿਆਰਥੀਆਂ ਦੇ ਨਾਲ ਪ੍ਰਧਾਨ ਮੰਤਰੀ ਦੀ ਗੱਲਬਾਤ ਦੇ ਤੀਜੇ ਐਡੀਸ਼ਨ  "ਪਰੀਕਸ਼ਾ ਪੇ ਚਰਚਾ 2020" ਦਾ ਆਯੋਜਨ 20 ਜਨਵਰੀ, 2020 ਨੂੰ ਸਵੇਰੇ 11 ਵਜੇ ਨਵੀਂ ਦਿੱਲੀ ਦੇ ਤਾਲਕਟੋਰਾ ਸਟੇਡੀਅਮ ਵਿੱਚ ਹੋਵੇਗਾ। ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਸਵਾਲਾਂ ਦੇ ਜਵਾਬ ਦੇਣਗੇ ਅਤੇ ਚੋਣਵੇਂ ਵਿਦਿਆਰਥੀਆਂ ਨਾਲ ਗੱਲਬਾਤ ਵਿੱਚ ਦੱਸਣਗੇ ਕਿ ਉਹ ਪ੍ਰੀਖਿਆ ਦੇ ਤਣਾਅ ਨੂੰ ਕਿਵੇਂ ਘੱਟ ਕਰ ਸਕਦੇ ਹਨ।
ਵਿਦਿਆਰਥੀਆਂ, ਅਧਿਆਪਕਾਂ ਅਤੇ ਮਾਪਿਆਂ ਵਿੱਚ ਕਾਫ਼ੀ ਉਤਸ਼ਾਹ ਦੇਖਿਆ ਜਾ ਰਿਹਾ ਹੈ, ਉਹ ਸਿਰਫ਼ ਇਸ ਲਈ ਨਹੀਂ ਕਿ ਉਹ ਇੱਕ ਅਨੂਠੇ ਪ੍ਰੋਗਰਾਮ ਵਿੱਚ ਭਾਗ ਲੈ ਰਹੇ ਹਨ ਬਲਕਿ ਇਸ ਲਈ ਵੀ ਕਿ ਉਨ੍ਹਾਂ ਨੂੰ ਪ੍ਰਧਾਨ ਮੰਤਰੀ ਤੋਂ ਬਹੁਮੁੱਲੇ ਸੁਝਾਅ ਮਿਲਣਗੇ। ਪ੍ਰਧਾਨ ਮੰਤਰੀ ਹਮੇਸ਼ਾ ਇਹ ਸੁਨਿਸ਼ਚਿਤ ਕਰਨ ਦੇ ਇਛੁੱਕ ਰਹੇ ਹਨ ਕਿ ਵਿਦਿਆਰਥੀ ਸ਼ਾਂਤ ਵਾਤਾਵਰਨ ਵਿੱਚ ਪ੍ਰੀਖਿਆ ਦੇਣ ਅਤੇ ਕਿਸੇ ਤਰ੍ਹਾਂ ਦੇ ਤਣਾਅ ਵਿੱਚ ਨਾ ਆਉਣ ਤਾਕਿ ਭਵਿੱਖ ਵਿੱਚ ਅੰਤ ਨੂੰ ਬਿਹਤਰ ਨਤੀਜੇ ਸੁਨਿਸ਼ਚਿਤ ਕੀਤੇ ਜਾ ਸਕਣ।
ਸਕੂਲ ਅਤੇ ਕਾਲਜ ਦੇ ਵਿਦਿਆਰਥੀਆਂ ਦੇ ਨਾਲ ਪ੍ਰਧਾਨ ਮੰਤਰੀ ਦੇ ਇਸ ਪ੍ਰੋਗਰਾਮ ਦਾ ਪਹਿਲਾ ਐਡੀਸ਼ਨ  "ਪਰੀਕਸ਼ਾ ਪੇ ਚਰਚਾ 1.0" ਦਾ ਆਯੋਜਨ 16 ਫਰਵਰੀ, 2018 ਨੂੰ ਤਾਲਕਟੋਰਾ ਸਟੇਡੀਅਮ, ਨਵੀਂ ਦਿੱਲੀ ਵਿੱਚ ਕੀਤਾ ਗਿਆ ਸੀ। ਸਕੂਲਾਂ ਅਤੇ ਕਾਲਜਾਂ ਦੇ ਵਿਦਿਆਰਥੀਆਂ ਨਾਲ ਇਸ ਪ੍ਰੋਗਰਾਮ ਦੇ ਦੂਜੇ ਐਡੀਸ਼ਨ  "ਪਰੀਕਸ਼ਾ ਪੇ ਚਰਚਾ 2.0" ਦਾ ਆਯੋਜਨ ਵੀ 29 ਜਨਵਰੀ, 2019 ਨੂੰ ਨਵੀਂ ਦਿੱਲੀ ਦੇ ਤਾਲਕਟੋਰਾ ਸਟੇਡੀਅਮ ਵਿੱਚ ਹੀ ਹੋਇਆ ਸੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਲੋਕਮਾਨਯ ਤਿਲਕ ਦੀ ਜਯੰਤੀ ‘ਤੇ ਉਨ੍ਹਾਂ ਨੂੰ ਸ਼ਰਧਾਂਜਲੀਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਹਾਨ ਲੋਕਮਾਨਯ ਤਿਲਕ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਦਿੱਤੀਆਂ ਹਨ।
ਟਵੀਟਾਂ ਦੀ ਇੱਕ ਲੜੀ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਮੈਂ ਮਹਾਨ ਲੋਕਮਾਨਯ ਤਿਲਕ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਨਮਨ ਕਰਦਾ ਹਾਂ। ਉਨ੍ਹਾਂ ਦੇ ਵਿਚਾਰ ਅਤੇ ਸਿਧਾਂਤ ਵਰਤਮਾਨ ਪਰਿਸਥਿਤੀਆਂ ਵਿੱਚ ਪਹਿਲਾਂ ਨਾਲੋਂ ਕਿਤੇ ਅਧਿਕ ਪ੍ਰਾਸੰਗਿਕ ਹਨ, ਜਦੋਂ 130 ਕਰੋੜ ਭਾਰਤੀਆਂ ਨੇ ਇੱਕ ਆਤਮਨਿਰਭਰ ਭਾਰਤ ਬਣਾਉਣ ਦਾ ਫੈਸਲਾ ਕੀਤਾ ਹੈ ਜੋ ਆਰਥਿਕ ਤੌਰ ‘ਤੇ ਸਮ੍ਰਿੱਧ ਅਤੇ ਸਮਾਜਿਕ ਤੌਰ ‘ਤੇ ਪ੍ਰਗਤੀਸ਼ੀਲ ਹੈ।
ਲੋਕਮਾਨਯ ਤਿਲਕ ਭਾਰਤੀ ਕਦਰਾਂ-ਕੀਮਤਾਂ ਅਤੇ ਲੋਕਾਚਾਰ ਵਿੱਚ ਦ੍ਰਿੜ੍ਹ ਵਿਸ਼ਵਾਸ ਰੱਖਦੇ ਸਨ। ਸਿੱਖਿਆ ਅਤੇ ਮਹਿਲਾ ਸਸ਼ਕਤੀਕਰਣ ਜਿਹੇ ਵਿਸ਼ਿਆਂ ‘ਤੇ ਉਨ੍ਹਾਂ ਦੇ ਵਿਚਾਰ ਕਈ ਲੋਕਾਂ ਨੂੰ ਪ੍ਰੇਰਣਾ ਦੇਣ ਦਾ ਕਾਰਜ ਕਰ ਰਹੇ ਹਨ। ਉਹ ਇੱਕ ਸੰਸਥਾ ਨਿਰਮਾਤਾ ਸਨ, ਜਿਨ੍ਹਾਂ ਨੇ ਕਈ ਉੱਚ-ਗੁਣਵੱਤਾ ਵਾਲੀਆਂ ਸੰਸਥਾਵਾਂ ਨੂੰ ਵਿਕਸਿਤ ਕੀਤਾ, ਜਿਨ੍ਹਾਂ ਨੇ ਵਰ੍ਹਿਆਂ ਤੋਂ ਪਥਪ੍ਰਦਰਸ਼ਕ ਦੇ ਤੌਰ ‘ਤੇ ਕਾਰਜ ਕੀਤਾ ਹੈ।”
ਮੰਤਰੀ ਮੰਡਲ
ਮੰਤਰੀ ਮੰਡਲ ਨੇ ਰੇਡੀਓ ਅਤੇ ਟੈਲੀਵਿਜ਼ਨ ਦੇ ਖੇਤਰ ਵਿੱਚ ਭਾਰਤ ਅਤੇ ਵਿਦੇਸ਼ੀ ਪ੍ਰਸਾਰਕਾਂ ਦਰਮਿਆਨ ਦਸਤਖ਼ਤ ਹੋਏ ਸਹਿਮਤੀ ਪੱਤਰਾਂ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਰੇਡੀਓ ਅਤੇ ਟੈਲੀਵਿਜ਼ਨ ਦੇ ਖੇਤਰ ਵਿੱਚ ਭਾਰਤ ਅਤੇ ਵਿਦੇਸ਼ੀ ਪ੍ਰਸਾਰਕਾਂ ਦਰਮਿਆਨ ਸਹਿਮਤੀ ਪੱਤਰਾਂ ਨੂੰ ਕਾਰਜ ਉਪਰੰਤ ਪ੍ਰਵਾਨਗੀ ਦੇ ਦਿੱਤੀ ਹੈ।
ਲਾਭ :
ਵਿਦੇਸ਼ੀ ਪ੍ਰਸਾਰਕਾਂ ਨਾਲ ਸਹਿਮਤੀ ਪੱਤਰ : 1. ਨਵੇਂ ਵਿਜ਼ਨ ਦੀ ਖੋਜ ਕਰਨ ਵਿੱਚ ਜਨਤਕ ਪ੍ਰਸਾਰਕਾਂ ;
2. ਨਵੀਆਂ ਟੈਕਨੋਲੋਜੀਆਂ ਅਤੇ ਸਖ਼ਤ ਮੁਕਾਬਲਿਆਂ ਦੀਆਂ ਮੰਗਾਂ ਪੂਰੀਆਂ ਕਰਨ ਲਈ ਨਵੀਆਂ ਰਣਨੀਤੀਆਂ ;
3. ਮੀਡੀਆ ਉਦਾਰੀਕਰਨ ; ਅਤੇ
4. ਵਿਸ਼ਵੀਕਰਨ ਵਿੱਚ ਸਹਾਈ ਹੋਣਗੇ ।
ਪ੍ਰਮੁੱਖ ਪ੍ਰਭਾਵ :
ਆਪਸੀ ਅਦਾਨ-ਪ੍ਰਦਾਨ ਜ਼ਰੀਏ ਪ੍ਰੋਗਰਾਮਾਂ ਦਾ ਪ੍ਰਸਾਰਣ ਪ੍ਰਾਪਤ ਕਰਨ, ਸਹਿ-ਉਤਪਾਦਨ ਨਾਲ ਦੂਰਦਰਸ਼ਨ ਅਤੇ ਆਲ ਇੰਡੀਆ ਰੇਡੀਓ  ਦੇ ਦਰਸ਼ਕਾਂ /ਸ੍ਰੋਤਿਆਂ ਦਰਮਿਆਨ ਇਕੁਇਟੀ ਅਤੇ ਸਮਾਵੇਸ਼ਤਾ ਪੈਦਾ ਹੋਵੇਗੀ। ਤਕਨੀਕੀ ਜਾਣਕਾਰੀ, ਮੁਹਾਰਤ ਅਤੇ ਮੈਨ ਪਾਵਰ ਦੀ ਟ੍ਰੇਨਿੰਗ ਦੇ ਅਦਾਨ-ਪ੍ਰਦਾਨ, ਪ੍ਰਸਾਰਣ ਖੇਤਰ ਵਿੱਚ ਉੱਭਰਦੀਆਂ ਚੁਣੌਤੀਆਂ ਨਾਲ ਨਜਿੱਠਣ ਵਿੱਚ, ਲੋਕ ਪ੍ਰਸਾਰਕ ਦੀ ਮਦਦ ਕਰਨਗੇ ।
ਮੰਤਰੀ ਮੰਡਲ
ਮੰਤਰੀ ਮੰਡਲ ਨੇ ਭਾਰਤ ਅਤੇ ਬੈਲਜੀਅਮ ਦਰਮਿਆਨ ਹਵਾਲਗੀ ਸੰਧੀ ’ਤੇ ਹਸਤਾਖਰ ਅਤੇ ਇਸ ਦੀ ਪੁਸ਼ਟੀ ਕਰਨ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਭਾਰਤ ਅਤੇ ਬੈਲਜੀਅਮ ਦਰਮਿਆਨ ਹਵਾਲਗੀ ਸੰਧੀ ’ਤੇ ਹਸਤਾਖਰ ਅਤੇ ਇਸ ਦੀ ਪੁਸ਼ਟੀ ਕਰਨ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਮੁੱਖ ਵਿਸ਼ੇਸ਼ਤਾਵਾਂ :
ਸੰਧੀ ਦੀਆਂ ਮੁੱਖ ਵਿਸ਼ੇਸ਼ਤਾਵਾਂ ਨਿਮਨਲਿਖਤ ਹਨ:
1. ਹਵਾਲਗੀ ਦੀ ਜ਼ਿੰਮੇਵਾਰੀ
ਹਰ ਪੱਖ ਦੂਜੇ ਪੱਖ ਦੇ ਅਜਿਹੇ ਵਿਅਕਤੀ ਦੀ ਹਵਾਲਗੀ ਦੀ ਸਹਿਮਤੀ ਪ੍ਰਦਾਨ ਕਰਦਾ ਹੈ ਜੋ ਉਸ ਦੇ ਦੇਸ਼ ਦੇ ਸੀਮਾ ਖੇਤਰ ਵਿੱਚ ਹਵਾਲਗੀ ਅਪਰਾਧ ਦਾ ਦੋਸ਼ੀ ਹੈ ਜਾਂ ਉਸ ਨੂੰ ਸਜ਼ਾ ਦਿੱਤੀ ਜਾ ਚੁੱਕੀ ਹੈ।
2. ਅਪਰਾਧ ਜਿਸ ਤਹਿਤ ਹਵਾਲਗੀ ਕੀਤੀ ਜਾ ਸਕਦੀ ਹੈ
ਹਵਾਲਗੀ ਅਪਰਾਧ ਦਾ ਅਰਥ ਹੈ-ਇੱਕ ਅਪਰਾਧ ਜੋ ਦੋਹਾਂ ਦੇਸ਼ਾਂ ਦੇ ਕਾਨੂੰਨਾਂ ਤਹਿਤ ਸਜ਼ਾਯੋਗ ਹੈ ਅਤੇ ਜਿਸ ਵਿੱਚ ਇੱਕ ਸਾਲ ਦੀ ਸਜ਼ਾ ਜਾਂ ਅਧਿਕ ਸਖ਼ਤ ਸਜ਼ਾ ਦਾ ਪ੍ਰਾਵਧਾਨ ਹੈ। ਜਦੋਂ ਕਿਸੇ ਸਜ਼ਾ ਪ੍ਰਾਪਤ ਵਿਅਕਤੀ ਦੀ ਹਵਾਲਗੀ ਦੀ ਮੰਗ ਕੀਤੀ ਜਾਂਦੀ ਹੈ ਤਾਂ ਜਦੋਂ ਹਵਾਲਗੀ ਦੀ ਬੇਨਤੀ ਕੀਤੀ ਗਈ ਹੋਵੇ ਤਾਂ ਬਾਕੀ ਸਜ਼ਾ ਦਾ ਸਮਾਂ ਘੱਟ ਤੋਂ ਘੱਟ 6 ਮਹੀਨੇ ਹੋਣਾ ਚਾਹੀਦਾ ਹੈ। ਟੈਕਸ, ਮਾਲੀਆ ਅਤੇ ਵਿੱਤ ਨਾਲ ਜੁੜੇ ਅਪਰਾਧਾਂ ਨੂੰ ਵੀ ਇਸ ਸੰਧੀ ਦੇ ਦਾਇਰੇ ਵਿੱਚ ਰੱਖਿਆ ਗਿਆ ਹੈ।
3. ਅਸਵੀਕਾਰ ਕਰਨ ਲਈ ਲਾਜ਼ਮੀ ਅਧਾਰ
ਸੰਧੀ ਤਹਿਤ ਹਵਾਲਗੀ ਨੂੰ ਅਸਵੀਕਾਰ ਕੀਤਾ ਜਾ ਸਕਦਾ ਹੈ ਜੇਕਰ
i. ਅਪਰਾਧ ਦੀ ਪ੍ਰਕਿਰਤੀ ਰਾਜਨੀਤਕ ਹੈ। ਹਾਲਾਂਕਿ ਸੰਧੀ ਵਿੱਚ ਕੁਝ ਅਜਿਹੇ ਅਪਰਾਧਾਂ ਨੂੰ ਸ਼ਾਮਲ ਕੀਤਾ ਗਿਆ ਹੈ ਜਿਨ੍ਹਾਂ ਨੂੰ ਰਾਜਨੀਤਕ ਅਪਰਾਧ ਨਹੀਂ ਮੰਨਿਆ ਜਾਵੇਗਾ।
ii. ਜਿਸ ਅਪਰਾਧ ਲਈ ਹਵਾਲਗੀ ਦੀ ਬੇਨਤੀ ਕੀਤੀ ਗਈ ਹੈ, ਉਹ ਇੱਕ ਮਿਲਿਟਰੀ ਅਪਰਾਧ ਹੈ।
iii. ਵਿਅਕਤੀ ਦੇ ਰੰਗ, ਲਿੰਗ, ਧਰਮ, ਰਾਸ਼ਟਰੀਅਤਾ ਜਾਂ ਰਾਜਨੀਤਕ ਵਿਚਾਰ ਕਾਰਨ ਵਿਅਕਤੀ ’ਤੇ ਮੁਕੱਦਮਾ ਚਲਾਇਆ ਜਾ ਸਕਦਾ ਹੈ ਜਾਂ ਸਜ਼ਾ ਦੇਣ ਦੇ ਉਦੇਸ਼ ਨਾਲ ਮੁਕੱਦਮੇ ਦੀ ਬੇਨਤੀ ਕੀਤੀ ਗਈ ਹੈ।
iv. ਦੰਡ ਨੂੰ ਲਾਗੂ ਕਰਨ ਦੀ ਸਮਾਂ-ਸੀਮਾ ਬੀਤ ਚੁੱਕੀ ਹੈ। ਰਾਸ਼ਟਰ ਦੇ ਲੋਕਾਂ ਦੀ ਹਵਾਲਗੀ ਵਿਸ਼ੇਸ਼ ਅਧਿਕਾਰ ’ਤੇ ਅਧਾਰਿਤ ਹੈ। ਰਾਸ਼ਟਰੀਅਤਾ ਦਾ ਨਿਰਧਾਰਨ ਉਸ ਸਮੇਂ ਦੇ ਅਨੁਸਾਰ ਕੀਤਾ ਜਾਵੇਗਾ ਜਦੋਂ ਅਪਰਾਧ ਕੀਤਾ ਗਿਆ ਹੈ।
4. ਰਾਸ਼ਟਰੀਅਤਾ ਦਾ ਨਿਰਧਾਰਨ
ਰਾਸ਼ਟਰੀਅਤਾ ਦਾ ਨਿਰਧਾਰਨ ਉਸ ਸਮੇਂ ਅਨੁਸਾਰ ਕੀਤਾ ਜਾਵੇਗਾ ਜਦੋਂ ਅਪਰਾਧ ਕੀਤਾ ਗਿਆ ਹੈ।
ਪ੍ਰਮੁੱਖ ਵਿਸ਼ੇਸ਼ਤਾਵਾਂ
ਸੰਧੀ ਦੇ ਹੋਰ ਪ੍ਰਾਵਧਾਨ ਨਿਮਨਲਿਖਤ ਹਨ:
1. ਮੌਤ ਦੀ ਸਜ਼ਾ ਦੇ ਮਾਮਲੇ ਵਿੱਚ ਭਰੋਸਾ  )
2. ਸੈਂਟਰਲ ਅਥਾਰਿਟੀਆਂ 
3. ਆਤਮ ਸਮਰਪਣ 
4. ਜਾਇਦਾਦ ਦਾ ਸੌਂਪਣਾ 
5. ਟਰਾਂਜ਼ਿਟ 
6. ਵਿਅਕਤੀਗਤ ਜਾਣਕਾਰੀ ਦੀ ਸੁਰੱਖਿਆ 
7. ਹਵਾਲਗੀ ਵਿੱਚ ਹੋਣ ਵਾਲੇ ਖਰਚ 
8. ਸਲਾਹ-ਮਸ਼ਵਰੇ 
9. ਹਵਾਲਗੀ ਨਾਲ ਸਬੰਧਿਤ ਆਪਸੀ ਕਾਨੂੰਨੀ ਸਹਾਇਤਾ 
10. ਸੰਧੀ ਦੀ ਸਮਾਪਤੀ 
ਲਾਭ
ਸੰਧੀ ਰਾਹੀਂ ਬੈਲਜੀਅਮ ਨੂੰ ਅਤੇ ਬੈਲਜੀਅਮ ਤੋਂ ਹਵਾਲਗੀ ਕੀਤੇ ਜਾਣ ਵਾਲੇ ਆਤੰਕਵਾਦੀਆਂ,
ਆਰਥਿਕ ਅਪਰਾਧੀਆਂ ਅਤੇ ਹੋਰ ਅਪਰਾਧੀਆਂ ਦੀ ਹਵਾਲਗੀ ਨੂੰ ਕਾਨੂੰਨੀ ਅਧਾਰ ਪ੍ਰਾਪਤ ਹੋਵੇਗਾ। ਪੁਸ਼ਟੀ ਤੋਂ ਬਾਅਦ ਭਾਰਤ ਅਤੇ ਬੈਲਜੀਅਮ ਦਰਮਿਆਨ ਪੁਸ਼ਟੀ-ਪੱਤਰਾਂ ਦੇ ਅਦਾਨ-ਪ੍ਰਦਾਨ ਦੇ ਦਿਨ ਤੋਂ ਸੰਧੀ ਲਾਗੂ ਹੋ ਜਾਵੇਗੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਛਤਰਪਤੀ ਸ਼ਿਵਾਜੀ ਮਹਾਰਾਜ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਨਮਨ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਛਤਰਪਤੀ ਸ਼ਿਵਾਜੀ ਮਹਾਰਾਜ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀ ਦਿੱਤੀ ਹੈ। ਪ੍ਰਧਾਨ ਮੰਤਰੀ ਨੇ ਕਿਹਾ ਹੈ ਕਿ ਉਨ੍ਹਾਂ ਦੀ ਉਤਕ੍ਰਿਸ਼ਟ ਅਗਵਾਈ ਅਤੇ ਸਮਾਜ ਕਲਿਆਣ ‘ਤੇ ਜ਼ੋਰ ਪੀੜ੍ਹੀਆਂ ਤੋਂ ਲੋਕਾਂ ਨੂੰ ਪ੍ਰੇਰਣਾ ਦਿੰਦੇ ਰਹੇ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਮੈਂ ਛਤਰਪਤੀ ਸ਼ਿਵਾਜੀ ਮਹਾਰਾਜ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਨਮਨ ਕਰਦਾ ਹਾਂ। ਉਨ੍ਹਾਂ ਦੀ ਉਤਕ੍ਰਿਸ਼ਟ ਅਗਵਾਈ ਅਤੇ ਸਮਾਜ ਕਲਿਆਣ ‘ਤੇ ਜ਼ੋਰ ਪੀੜ੍ਹੀਆਂ ਤੋਂ ਲੋਕਾਂ ਨੂੰ ਪ੍ਰੇਰਣਾ ਦਿੰਦੇ ਰਹੇ ਹਨ। ਜਦੋਂ ਸਚਾਈ ਅਤੇ ਨਿਆਂ ਦੀਆਂ ਕਦਰਾਂ-ਕੀਮਤਾਂ ਦੇ ਲਈ ਖੜ੍ਹੇ ਹੋਣ ਦੀ ਗੱਲ ਆਈ, ਤਾਂ ਉਹ ਹਮੇਸ਼ਾ ਅਡਿੱਗ ਰਹੇ। ਅਸੀਂ ਉਨ੍ਹਾਂ ਦੇ ਵਿਜ਼ਨ ਨੂੰ ਪੂਰਾ ਕਰਨ ਦੇ ਲਈ ਪ੍ਰਤੀਬੱਧ ਹਾਂ।”
ਇਲੈਕਟ੍ਰੌਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲਾ
ਡਿਜੀਟਲ ਅਰਥ ਵਿਵਸਥਾ ਕਾਰਜ ਸਮੂਹ  ਦੀ ਪਹਿਲੀ ਬੈਠਕ ਦੂਜੇ ਦਿਨ ਵੀ ਜਾਰੀ ਰਹੀ
ਡਿਜੀਟਲ ਅਰਥ ਵਿਵਸਥਾ ਵਿਚ ਡਿਜੀਟਲ ਸਰਵਜਨ ਸਰਚੰਨਾ  ਅਤੇ ਸਾਇਬਰ ਸੁਰੱਖਿਆ ਤੇ ਤਰਜੀਹ ਵਾਲੇ ਖੇਤਰਾਂ ਤੇ ਚਰਚਾ ਹੋਈ
ਡੀਪੀਆਈ ਦੇ ਪ੍ਰਭਾਵੀ ਲਾਗੂਕਰਨ ਨਾਲ, ਭਾਰਤ ਨੇ ਵਿਕਾਸ ਵਿਚ 40 ਵਰਿ੍ਆਂ ਦੀ ਛਾਲ ਮਾਰੀ ਅਤੇ 7 ਸਾਲਾਂ ਵਿਚ ਹੀ ਇੰਨੀ ਤਰੱਕੀ ਕੀਤੀ ਜੋ ਕਿ 47 ਵਰਿ੍ਆਂ ਵਿਚ ਪ੍ਰਾਪਤ ਹੋਣ ਦੀ ਉਮੀਦ ਸੀ, ਕੋਈ ਵੀ ਦੇਸ਼ ਪਹਿਲਾਂ ਤੋਂ ਹੀ ਵਿਕਸਿਤ ਡੀਪੀਆਈ ਦੀ ਵਰਤੋ ਕਰ ਸਕਦਾ ਹੈ ਅਤੇ ਉਸੇ ਉੱਪਰ ਨਵਾਂਚਾਰ ਕਰ ਸਕਦਾ ਹੈ: ਜੀ20 ਦੇ ਸ਼ੇਰਪਾ ਸ਼੍ਰੀ ਅਮਿਤਾਭ ਕਾਂਤ
ਡਿਜੀਟਲ ਪਰਿਵਰਤਨ ਅਤੇ ਡਿਜੀਟਲ ਅਰਥਵਿਵਸਥਾ ਲਈ ਡਿਜੀਟਲ ਜਨਤਕ ਸਰੰਚਨਾ ਅਤੇ ਸਾਇਬਰ ਸੁਰੱਖਿਆ ਮਹੱਤਵਪੂਰਣ ਹੈ: ਇਲੈਕਟੋ੍ਨਿਕਸ ਅਤੇ ਆਈਟੀ ਮੰਤਰਾਲੇ ਦੇ ਸਕੱਤਰ ਅਤੇ ਡੀਈਡਬਲਿਊਜੀ ਦੇ ਪ੍ਰਧਾਨ ਸ਼੍ਰੀ ਅਲਕੇਸ਼ ਕੁਮਾਰ ਸ਼ਰਮਾ
ਪ੍ਰਧਾਨ ਨੇ ਤੁਰਕੀ ਦੇ ਹੜ ਪੀੜਤਾਂ ਲਈ ਵੀ ਦੁੱਖ ਪ੍ਰਗਟ ਕੀਤਾ ਅਤੇ ਕਿਹਾ ਕਿ ਭਾਰਤ ਇਸ ਸੰਕਟ ਵਿਚ ਤੁਰਕੀ ਦੇ ਨਾਲ ਪੂਰੀ ਇਕਜੁਟਤਾ ਨਾਲ ਖੜ੍ਹਾ ਹੈ
ਜੀ20 ਮੈਂਬਰ ਦੇਸ਼ਾਂ ਅਤੇ 8 ਮਹਿਮਾਨ ਦੇਸ਼ਾਂ ਨੇ ਵਿਚਾਰ ਚਰਚਾ ਵਿਚ ਹਿੱਸਾ ਲਿਆ
ਆਈਟੀਯੂ, ਯੂਐੱਨਡੀਪੀ, ਓਈਸੀਡੀ, ਯੂਨੇਸਕੋ ਅਤੇ ਵਿਸ਼ਵ ਬੈਂਕ ਵਰਗੇ ਅੰਤਰਰਾਸ਼ਟਰੀ ਸੰਗਠਨਾਂ ਨੇ ਵੀ ਗਿਆਨ ਭਾਗੀਦਾਰਾਂ ਦੇ ਤੌਰ ਤੇ ਇਸ ਵਿਚ ਹਿੱਸਾ ਲਿਆ
ਡਿਜੀਟਲ ਅਰਥ ਵਿਵਸਥਾ ਕਾਰਜ ਸਮੂਹ  ਦੀ ਪਹਿਲੀ ਬੈਠਕ ਆਪਣੇ ਦੂਜੇ ਦਿਨ ਵੀ ਸ਼ਾਨਦਾਰ ਗਤੀ ਨਾਲ ਜਾਰੀ ਰਹੀ, ਜਿਸ ਵਿਚ ਜੀ20 ਮੈਂਬਰਾਂ, ਗਿਆਨ ਭਾਗੀਦਾਰਾਂ ਅਤੇ 8 ਮਹਿਮਾਨ ਦੇਸ਼ਾਂ ਦੀ ਸਰਗਰਮ ਭਾਗੀਦਾਰੀ ਰਹੀ। ਚਰਚਾਵਾਂ ਦਾ ਫੋਕਸ ਡੀਈਡਬਲਿਊਜੀ ਸਮੂਹ ਦੇ ਦੋ ਪ੍ਰਮੁੱਖ ਪ੍ਰਾਥਮਿਕਤਾ ਵਾਲੇ ਖੇਤਰਾਂ ਉੱਤੇ ਸੀ। ਡਿਜੀਟਲ ਜਨਤਕ ਬੁਨਿਆਦੀ ਢਾਂਚਾ  ਅਤੇ ਡਿਜੀਟਲ ਅਰਥ ਵਿਵਸਥਾ ਵਿਚ ਸਾਇਬਰ ਸੁਰੱਖਿਆ।
ਦਿਨ ਦੀ ਸ਼ੁਰੂਆਤ ਸ਼੍ਰੀ ਸੁਸ਼ੀਲ ਪਾਲ, ਸੰਯੁਕਤ ਸਕੱਤਰ, ਇਲੈਕਟ੍ਰੋਨਿਕਸ ਅਤੇ ਆਈਟੀ ਮੰਤਰਾਲੇ ਅਤੇ ਸਹਿ—ਪ੍ਰਧਾਨ ਦੇ ਸੁਆਗਤ ਭਾਸ਼ਣ ਦੇ ਨਾਲ ਹੋਈ। ਇਸ ਤੋਂ ਬਾਅਦ, ਸ਼੍ਰੀ ਅਲਕੇਸ਼ ਕੁਮਾਰ ਸ਼ਰਮਾ, ਸਕੱਤਰ, ਇਲੈਕਟ੍ਰੋਨਿਕਸ ਅਤੇ ਆਈਟੀ ਮੰਤਰਾਲੇ ਅਤੇ ਡੀਈਡਬਲਿਊਜੀ ਦੇ ਪ੍ਰਧਾਨ ਨੇ ਉਦਘਾਟਨ ਭਾਸ਼ਣ ਦਿੱਤਾ ਅਤੇ ਦਿਨ ਦੇ ਵਿਚਾਰ ਵਟਾਂਦਰੇ ਲਈ ਸੰਦਰਭ ਨਿਰਧਾਰਤ ਕੀਤਾ। ਉਨ੍ਹਾਂ ਨੇ ਜੋਰ ਦੇ ਕੇ ਕਿਹਾ ਕਿ ਟੀਚਾ ਇਹ ਨਿਸ਼ਚਿਤ ਕਰਨਾ ਹੈ ਕਿ ਟੈਕਨੋਲੋਜੀ ਦਾ ਲਾਭ ਸਾਰਿਆਂ ਲਈ ਉਪਲਬੱਧ ਹੋਵੇ। ਡਿਜੀਟਲ ਪਰਿਵਰਤਨ ਲਈ ਡਿਜੀਟਲ ਜਨਤਕ ਸਰੰਚਨਾ ਅਹਿਮ ਹੈ। ਉਨ੍ਹਾਂ ਇਹ ਵੀ ਕਿਹਾ ਕਿ ਡਿਜੀਟਲ ਅਰਥ ਵਿਵਸਥਾ ਦਾ ਲਚੀਲਾਪਣ ਅਤੇ ਸਾਇਬਰ ਸੁਰੱਖਿਆ ਸਰਵੋਤਮ ਹੈ ਅਤੇ ਪਾੜੇ ਨੂੰ ਪੁਰਾ ਕਰਨਾ ਅਤੇ ਭੱਵਿਖ ਲਈ ਕਾਰਜਬਲ ਬਨਾਉਣ ਲਈ ਡਿਜੀਟਲ ਸਕਿੱਲਿੰਗ ਅਹਿਮ ਹੈ।
ਟ੍ਰੋਇਕਾ ਦੇ ਮੈਂਬਰਾਂ ਇੰਡੋਨੇਸ਼ੀਆ ਅਤੇ ਬ੍ਰਾਜੀਲ ਨੇ ਵੀ ਸਭਾ ਨੂੰ ਸੰਬੋਧਤ ਕੀਤਾ ਅਤੇ ਭਾਰਤ ਦੇ ਜੀ20 ਅਜੰਡਾ ਲਈ ਆਪਣਾ ਸਮਰਥਨ ਪ੍ਰਗਟ ਕੀਤਾ।
ਭਾਰਤ ਦੇ ਜੀ20 ਸ਼ੇਰਪਾ ਸ਼੍ਰੀ ਅਮਿਤਾਭ ਕਾਂਤ ਨੇ ਮੁੱਖ ਭਾਸ਼ਣ ਦਿੱਤਾ, ਜਿਨ੍ਹਾਂ ਨੇ ਸਮਾਵੇਸ਼, ਸਮਾਜਿਕ ਸੇਵਾਵਾਂ ਦੀ ਵੰਡ, ਡਿਜੀਟਲ ਖੇਤਰ ਵਿਚ ਏਕਾਧਿਕਾਰ ਨੂੰ ਰੋਕਣ ਅਤੇ ਸੁੱਰਖਿਆ, ਗੋਪਨੀਯਤਾ ਅਤੇ ਸ਼ਾਸਨ ਦੇ ਮਾਮਲੇ ਵਿਚ ਡੀਪੀਆਈ ਦੀਆਂ ਸਫਲਤਾਵਾਂ ਦੇ ਬਾਰੇ ਵਿਚ ਵਿਸਤਾਰ ਨਾਲ ਗੱਲ ਕੀਤੀ। ਅਧਾਰ, ਮੋਸਿਪ, ਕੋਵਿਨ, ਡਿਜੀਲੋਕਰ, ਉਮੰਗ, ਡੇਪਾ, ਓਐੱਨਡੀਸੀ, ਯੂਲਿਪ ਆਦਿ ਵਰਗੇ ਭਾਰਤੀ ਡੀਪੀਆਈ ਦਾ ਪੂਰਾ ਬਿਓਰਾ ਸਾਂਝਾ ਕੀਤਾ। ਡੀਪੀਆਈ ਦੇ ਪ੍ਰਭਾਵੀ ਲਾਗੂਕਰਨ ਦੇ ਨਾਲ, ਭਾਰਤ ਨੇ ਵਿਕਾਸ ਅਤੇ ਤਰੱਕੀ ਵਿਚ 40 ਵਰਿ੍ਹਆਂ ਦੀ ਛਾਲ ਮਾਰੀ ਹੈ ਅਤੇ 7 ਸਾਲਾਂ ਵਿਚ ਹੀ ਇੰਨੀ ਤਰੱਕੀ ਕੀਤੀ ਜੋ ਕਿ 47 ਵਰਿ੍ਹਆਂ ਵਿਚ ਪ੍ਰਾਪਤ ਹੋਣ ਦੀ ਉਮੀਦ ਸੀ। ਕੋਈ ਵੀ ਦੇਸ਼ ਪਹਿਲਾਂ ਤੋਂ ਵਿਕਸਿਤ ਡੀਪੀਆਈ ਦੀ ਵਰਤੋਂ ਕਰ ਸਕਦਾ ਹੈ ਅਤੇ ਉਸ ਉੱਤੇ ਨਵਾਂਚਾਰ ਕਰ ਸਕਦਾ ਹੈ।
ਦਿਨ ਭਰ ਜੀ20 ਮੈਂਬਰਾਂ, ਪ੍ਰਮੁੱਖ ਗਿਆਨ ਭਾਗੀਦਾਰਾਂ ਅਤੇ ਮਹਿਮਾਨ ਦੇਸ਼ਾਂ ਨੇ ਜਾਣਕਾਰੀ ਭਰਪੂਰ ਪੇਸ਼ਕਾਰੀਆਂ ਦਿੱਤੀਆਂ ਅਤੇ ਆਪਣੇ ਵਿਚਾਰ ਪੇਸ਼ ਕੀਤੇ। ਪ੍ਰਤੀਨਿਧੀਆਂ ਨੇ ਤੁਰਕੀਏ ਵਿਚ ਹੜ ਪੀੜਤਾਂ ਪ੍ਰਤੀ ਆਪਣੀ ਸੰਵੇਦਨ ਵੀ ਪ੍ਰਗਟ ਕੀਤੀ। ਦਿਨ ਦਾ ਸਮਾਪਤੀ ਭਾਸ਼ਣ ਸਹਿ—ਪ੍ਰਧਾਨ ਸ਼੍ਰੀ ਸੁਸ਼ੀਲ ਪਾਲ ਨੇ ਦਿੱਤਾ।
ਭਾਰਤ ਚੋਣ ਕਮਿਸ਼ਨ
ਮੇਘਾਲਿਆ, ਨਾਗਾਲੈਂਡ ਅਤੇ ਤ੍ਰਿਪੁਰਾ ਦੀਆਂ ਵਿਧਾਨ ਸਭਾਵਾਂ ਲਈ ਆਮ ਚੋਣਾਂ, 2023
ਚੋਣ ਕਮਿਸ਼ਨ ਨੇ ਮੇਘਾਲਿਆ, ਨਾਗਾਲੈਂਡ ਅਤੇ ਤ੍ਰਿਪੁਰਾ ਦੀਆਂ ਵਿਧਾਨ ਸਭਾਵਾਂ ਦੀਆਂ ਆਮ ਚੋਣਾਂ ਕਰਵਾਉਣ ਲਈ ਸਮਾਂ-ਸਾਰਣੀ ਤਿਆਰ ਕੀਤੀ ਹੈ, ਜਿਸ ਵਿੱਚ ਸਾਰੇ ਸਬੰਧਤ ਪਹਿਲੂਆਂ ਜਿਵੇਂ ਕਿ ਮੌਸਮੀ ਸਥਿਤੀਆਂ, ਅਕਾਦਮਿਕ ਕੈਲੰਡਰ, ਬੋਰਡ ਪ੍ਰੀਖਿਆਵਾਂ, ਪ੍ਰਮੁੱਖ ਤਿਉਹਾਰਾਂ, ਇਨ੍ਹਾਂ ਵਿੱਚ ਮੌਜੂਦਾ ਕਾਨੂੰਨ ਵਿਵਸਥਾ ਦੀ ਸਥਿਤੀ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਤਿਆਰ ਕੀਤਾ ਗਿਆ ਹੈ। ਰਾਜਾਂ, ਕੇਂਦਰੀ ਹਥਿਆਰਬੰਦ ਪੁਲਿਸ ਬਲਾਂ ਦੀ ਉਪਲਬਧਤਾ, ਬਲਾਂ ਦੀ ਆਵਾਜਾਈ, ਆਵਾਜਾਈ ਅਤੇ ਤਾਇਨਾਤੀ ਲਈ ਸਮਾਂ ਅਤੇ ਹੋਰ ਸਬੰਧਤ ਜ਼ਮੀਨੀ ਹਕੀਕਤਾਂ ਆਦਿ ਦਾ ਧਿਆਨ ਨਾਲ ਮੁਲਾਂਕਣ ਕੀਤਾ ਗਿਆ ਹੈ।
ਕਮਿਸ਼ਨ ਨੇ ਸਾਰੇ ਸਬੰਧਿਤ ਪਹਿਲੂਆਂ 'ਤੇ ਵਿਚਾਰ ਕਰਨ ਤੋਂ ਬਾਅਦ, ਮੇਘਾਲਿਆ, ਨਾਗਾਲੈਂਡ ਅਤੇ ਤ੍ਰਿਪੁਰਾ ਰਾਜਾਂ ਦੇ ਮਾਨਯੋਗ ਰਾਜਪਾਲ ਨੂੰ ਲੋਕ ਪ੍ਰਤੀਨਿਧਤਾ ਐਕਟ, 1951 ਦੇ ਸੰਬੰਧਿਤ ਉਪਬੰਧਾਂ ਦੇ ਤਹਿਤ ਆਮ ਚੋਣਾਂ ਕਰਵਾਉਣ ਲਈ ਨੋਟੀਫਿਕੇਸ਼ਨ ਜਾਰੀ ਕਰਨ ਦੀ ਸਿਫਾਰਸ਼ ਕਰਨ ਦਾ ਫੈਸਲਾ ਕੀਤਾ ਹੈ।
ਤ੍ਰਿਪੁਰਾ ਵਿਧਾਨ ਸਭਾ ਦੀਆਂ ਆਮ ਚੋਣਾਂ ਲਈ ਸਮਾਂ-ਸਾਰਣੀ
|
|
ਚੋਣ ਸਮਾਂ-ਸਾਰਣੀ
|
|
ਤ੍ਰਿਪੁਰਾ (ਸਾਰੇ 60 ਵਿਧਾਨਸਭਾ ਖੇਤਰ
|
|
ਗਜ਼ਟ ਨੋਟੀਫਿਕੇਸ਼ਨ ਜਾਰੀ ਕਰਨ ਦੀ ਮਿਤੀ
|
|
21 ਜਨਵਰੀ 2023 
|
|
ਨਾਮਜ਼ਦ ਦਾਖਲ ਕਰਨ ਦੀ ਅੰਤਿਮ ਮਿਤੀ
|
|
30 ਜਨਵਰੀ, 2023 
|
|
ਨਾਮਜ਼ਦ ਪੱਤਰਾਂ ਦੀ ਜਾਂਚ ਦੀ ਮਿਤੀ
|
|
31 ਜਨਵਰੀ, 2023 
|
|
ਉਮੀਦਵਾਰੀ ਵਾਪਸ ਲੈਣ ਦੀ ਅੰਤਿਮ ਮਿਤੀ
|
|
2 ਫਰਵਰੀ, 2023 
|
|
ਵੋਟਿੰਗ ਦੀ ਮਿਤੀ
|
|
16 ਫਰਵਰੀ, 2023 
|
|
ਵੋਟਾਂ ਦੀ ਗਿਣਤੀ ਦੀ ਮਿਤੀ
|
|
2 ਮਾਰਚ, 2023 
|
|
ਮਿਤੀ, ਜਿਸ ਤੋਂ ਪਹਿਲੇ ਚੋਣ ਪ੍ਰਕਿਰਿਆ ਪੂਰੀ ਹੋ ਜਾਵੇਗੀ
|
|
4 ਮਾਰਚ, 2023 (ਸ਼ਨੀਵਾਰ
ਮੇਘਾਲਿਆ ਅਤੇ ਨਾਗਾਲੈਂਡ ਦੀਆਂ ਵਿਧਾਨ ਸਭਾਵਾਂ ਦੀਆਂ ਆਮ ਚੋਣਾਂ ਲਈ ਸਮਾਂ-ਸਾਰਣੀ
|
|
ਚੋਣ ਅਨੁਸੂਚੀ
|
|
ਮੇਘਾਲਿਆ ਅਤੇ ਨਾਗਾਲੈਂਡ

|
|
ਗਜ਼ਟ ਨੋਟੀਫਿਕੇਸ਼ਨ ਜਾਰੀ ਕਰਨ ਦੀ ਮਿਤੀ
|
|
31 ਜਨਵਰੀ, 2023 
|
|
ਨਾਮਜ਼ਦ ਦਾਖਲ ਕਰਨ ਦੀ ਅੰਤਿਮ ਮਿਤੀ
|
|
7 ਫਰਵਰੀ, 2023 
|
|
ਨਾਮਜ਼ਦ ਪੱਤਰਾਂ ਦੀ ਜਾਂਚ ਦੀ ਮਿਤੀ
|
|
8 ਫਰਵਰੀ, 2023 
|
|
ਉਮੀਦਵਾਰੀ ਵਾਪਸ ਲੈਣ ਦੀ ਅੰਤਿਮ ਮਿਤੀ
|
|
10 ਫਰਵਰੀ, 2023 
|
|
ਮਤਦਾਨ ਦੀ ਮਿਤੀ
|
|
27 ਫਰਵਰੀ, 2023 
|
|
ਵੋਟਾਂ ਦੀ ਗਿਣਤੀ ਦੀ ਮਿਤੀ
|
|
2 ਮਾਰਚ, 2023 
|
|
ਮਿਤੀ, ਜਿਸ ਤੋਂ ਪਹਿਲਾ ਚੋਣ ਪ੍ਰਕਿਰਿਆ ਪੂਰੀ ਹੋ ਜਾਵੇਗੀ
|
|
4 ਮਾਰਚ, 2023